
FONDŲ ADMINISTRAVIMO SKYRIAUS 
EKSPERTO PAREIGYBĖS APRAŠYMAS 


I. BENDROSIOS NUOSTATOS

1. Šis viešosios įstaigos „Indėlių ir investicijų draudimas“ (toliau – IID) Fondų administravimo skyriaus (toliau – Skyrius) eksperto (toliau – Ekspertas) pareigybės aprašymas (toliau – Pareigybės aprašymas) nustato Eksperto pareigybei keliamus kvalifikacinius reikalavimus, pavaldumo santykius, tikslą, funkcijas, teises ir pareigas bei atsakomybę.
2. Ekspertas tiesiogiai pavaldus ir atskaitingas Skyriaus vadovui.


II. KVALIFIKACINIAI REIKALAVIMAI


3. Šias pareigas užimantis darbuotojas turi:
3.1. turėti aukštąjį socialinių mokslų srities išsilavinimą;
3.2. turėti ne mažesnę kaip 1 metų darbo finansų, apskaitos arba draudimo srityje patirtį;
3.3. gerai mokėti lietuvių kalbą, taip pat anglų kalbą ne žemesniu kaip A2 lygiu;
3.4. mokėti dirbti „Microsoft Office“ programiniu paketu;
3.5. [bookmark: _Hlk219718042]išmanyti Lietuvos Respublikos ir Europos Sąjungos teisės aktus, reglamentuojančius VšĮ „Indėlių ir investicijų draudimas“ veiklą, finansinių operacijų vykdymą ir administravimą, įmokų ir išmokų apskaičiavimą bei mokėjimą, finansinę apskaitą, dokumentų rengimą, tvarkymą, taip pat vidaus kontrolės ir atskaitomybės reikalavimus bei gebėti juos taikyti praktikoje;
3.6. gebėti sisteminti, analizuoti informaciją ir rengti išvadas, savarankiškai planuoti ir organizuoti savo darbą;
3.7. turėti gerus bendravimo ir bendradarbiavimo įgūdžius, gebėti dirbti komandoje ir efektyviai komunikuoti su skirtingais asmenimis.

III. PAREIGYBĖS TIKSLAS

Ekspertas, vadovaudamasis Lietuvos Respublikos ir Europos Sąjungos teisės aktais bei IID vidaus teisės aktais, pagal kompetenciją vykdo IID administruojamų fondų įplaukų ir išmokų administravimo, draudimo sistemų dalyvių stebėsenos ir testavimo funkcijas, rengia su jomis susijusią informaciją, duomenis ir dokumentų projektus.

IV. PAGRINDINĖS FUNKCIJOS

Ekspertas atlieka šias funkcijas:
tikrina IID administruojamų fondų draudimo įmokoms ir išmokoms apskaičiuoti reikalingus duomenis, apskaičiuoja draudimo įmokas ir vykdo jų surinkimą, apskaičiuoja draudimo išmokas ir vykdo jų išmokėjimą, užtikrindamas funkcijų atskyrimo ir „keturių akių“ principo laikymąsi;
tikrina draudimo išmokų apskaičiavimo ir mokėjimo duomenų pagrįstumą, nustato nepagrįstų išmokų ar permokų atvejus, rengia su  išmokėtų lėšų susigrąžinimu susijusią medžiagą, pagal kompetenciją dalyvauja derinant sutartis su draudimo išmokų mokėjimo paslaugų teikėjais ir, prireikus, bendradarbiauja su ARVS bei kitais atsakingais IID darbuotojais;
atnaujina ir teikia viešinti draudimo sistemų dalyvių sąrašus;
vykdo draudimo sistemų dalyvių stebėseną: vertina jų pateiktų duomenų, reikalingų draudimo įmokoms ir išmokoms apskaičiuoti bei mokėti, teisingumą, pasirengimą pateikti draudimo išmokoms apskaičiuoti reikalingus duomenis bei tinkamo informavimo apie draudimo apsaugą vykdymą; 
rengia ir atnaujina draudimo sistemų dalyvių stebėsenos planus ir kitą su stebėsena susijusią medžiagą, analizuoja stebėsenos metu surinktus duomenis, rengia ataskaitas, išvadų projektus ir  pasiūlymus dėl nustatytų trūkumų, pažeidimų ir jų šalinimo; 
organizuoja ir vykdo draudimo sistemų dalyvių pasirengimo pateikti duomenis ir vykdyti draudimo išmokų procesą testavimus, įskaitant bendrus testavimus su kitų valstybių draudimo sistemų administratoriais, renka ir analizuoja testavimų duomenis bei rengia su testavimų rezultatais susijusią informaciją ir rengia siūlymus dėl nustatytų trūkumų šalinimo;
stebi priežiūros institucijų skelbiamą informaciją ir draudimo sistemų dalyviams taikomus apribojimus, informaciją apie teisės aktų reikalavimų nesilaikymą bei pagal kompetenciją teikia susijusią informaciją Skyriaus vadovui ir kitiems IID padaliniams;
pagal kompetenciją rengia duomenis, analizes ir dokumentų projektus, reikalingus sprendimams dėl administruojamų fondų finansavimo kredito įstaigų nemokumo atvejais , bei atlieka jam pavestų sprendimų techninį administravimą;
pagal kompetenciją dalyvauja vertinant su IID administruojamų fondų veikla susijusias rizikas, renka, sistemina ir rengia su rizikų vertinimu susijusią informaciją;
pagal kompetenciją dalyvauja susitikimuose su draudimo sistemų dalyviais, Lietuvos ir užsienio institucijomis, kitų valstybių draudimo sistemų administratoriais ir kitomis organizacijomis;
pagal kompetenciją rengia ir atnaujina Skyriaus veiklą reglamentuojančius vidaus teisės aktus, procedūras, taisykles, tvarkas, metodikas ir kitus dokumentus, vykdo Skyriaus veiklos procesų techninį administravimą bei rengia su jų įgyvendinimu susijusią informaciją;
rengia atsakymus į pagal Skyriaus kompetenciją gautus paklausimus ir pretenzijas projektus, konsultuoja IID darbuotojus, draudimo sistemų dalyvius ir kitus suinteresuotus asmenis draudimo įmokų ir išmokų bei kitais pagal kompetenciją priskirtais klausimais; 
rengia ir teikia duomenis bei informaciją IID ir Skyriaus veiklos ataskaitoms, užtikrina teikiamų duomenų tikslumą, išsamumą ir pateikimą nustatytais terminais;
pagal kompetenciją dalyvauja rengiant ir derinant bendradarbiavimo susitarimus su kitų valstybių draudimo sistemų administratoriais, rengia jų įgyvendinimui reikalingą informaciją ir vykdo sudarytų susitarimų techninį administravimą;
vykdo kitus IID direktoriaus ir Skyriaus vadovo pavedimus, susijusius su Skyriaus ir pareigybės veiklos sritimis.

V. PAREIGOS IR ATSAKOMYBĖ 
6. Ekspertas privalo:
6.1. vykdydamas funkcijas, laikytis įstatymuose, kituose teisės aktuose, vidiniuose dokumentuose nustatytos tvarkos;
6.2. derinti priimamus sprendimus su tiesioginiu vadovu ir kitais suinteresuotais padaliniais, jeigu sprendimai yra susiję šių padalinių veikla;
6.3. užtikrinti Skyriaus veikloje naudojamų duomenų apsaugą ir konfidencialumą;
6.4. naudoti konfidencialią informaciją tokiu būdu, kad tretieji asmenys neturėtų galimybės su ja susipažinti bei pasinaudoti;
6.5. užtikrinti tinkamą rengiamų dokumentų, kuriamų sistemų, atliekamų darbų ir jų rezultatų kokybę bei jų atlikimą nustatytais terminais;
6.6. tvarkyti ir saugoti dokumentus, susijusius su Eksperto veikla, kad būtų užtikrintas pareigybės funkcijų tęstinumas;
6.7. darbo priemones naudoti tik su darbu susijusioms funkcijoms vykdyti, jas tausoti ir saugoti;
6.8. nedelsiant informuoti tiesioginį vadovą apie įvykusius arba įtariamus pažeidimus.
7. Ekspertas už netinkamą funkcijų ir pareigų vykdymą atsako Lietuvos Respublikos darbo kodekso ir kitų teisės aktų nustatyta tvarka.


VI. TEISĖS
8. Ekspertas turi šias teises:
8.1. turėti tinkamas darbo sąlygas ir priemones;
8.2. gauti iš IID ir jos darbuotojų informaciją bei kitus išteklius, reikalingus savo užduotims ir funkcijoms įvykdyti;
8.3. susipažinti su administracijos sprendimais, susijusiais su jo veikla, vadovaujantis būtinumo žinoti principu;
8.4. naudotis IID kompiuteriniais tinklais, sukurtomis duomenų bazėmis, kitais informacijos šaltiniais darbo funkcijų vykdymui;
[bookmark: _Hlk153810091]8.5. kelti kvalifikaciją seminaruose, konferencijose, mokymuose ir kituose renginiuose; 
8.6. naudotis galiojančių teisės aktų nustatytomis socialinėmis garantijomis, draudimu ir teisėmis;
8.7. naudotis ir kitomis teisėmis, kurios yra numatytos teisės aktuose.

